|  |  |  |
| --- | --- | --- |
|  B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Брисел*,* 22.5.2024. године

*МЕДИЈИМА*

**САОПШТЕЊЕ ЗА МЕДИЈЕ**

**Одржан осми састанак Пододбора за економска и финансијска питања и статистику**

На осмом састанку Пододбора за економска и финансијска питања и статистику између Европске уније и Босне и Херцеговине, који је одржан 22. маја 2025. године у Бриселу, Европска комисија је поздравила усвјање Закона о заштити личних података и Закона о граничној контроли, те позвала на усвајање закона везаних за владавину права и именовање главног преговарача како би се напредовало ка усвајању преговарачког оквира ЕУ са БиХ. Европска комисија је позвала бх. власти да финализују и доставе План реформи, а како би БиХ искористила прилику коју пружа План раста за Западни Балкан.

Европска комисија је оцијенила како је БиХ у прошој години остварила ограничен напредак у области Економског критеријума. Истакнути су раст конкурентности и стабилност финансијског сектора, а међу изазовима у функционисању тржишне економије и способности земље да се носи са притиском конкуренције и тржишним снагама издвојени су економско управљање, владавина права, емиграција становништва, јавна предузећа и фрагментација институција.

Према расположивим статистичким подацима у 2024. године регистрован је реални раст БДП-а од 2,5 одсто, а који је заснован на домаћој потражњи и инвестицијама. Истакнуто је како се према прелиминарним показатељима тренд раста економске активности наставља и у 2025. години. У првом кварталу 2025. године настављена су позитивна кретања везана за раст броја запослених од један одсто и номинални раст плата од 10% у односу на прошлу годину. Инфлација у првом кварталу 2025. године је износила 3,4% и нешто је виша у односу на претходну годину. Забиљежено је и повећанје јавних прихода од 7,3% као и назнаке раста спољнотрговинске размјене.

Делегација БиХ је информисала како је усвојен Економски план реформи, те Глобални оквир фискалног биланса и политика у БиХ за период 2025–2027. година.

Европска комисија је поздравила до сада предузете кораке на приступању СЕПА (Јединствена зона плаћања у еврима), а БиХ треба наставити напредовати у усклађивању са правном тековином ЕУ и Споразумом о стабилизацији и придруживању везано за либерализацију кретања капитала и плаћања.

Везано за контролу јавних финансија БиХ, између осталог, треба побољшати релевантно законодавство о управљању јавним финансијама на свим нивоима власти, те побољшати квалитету праћења јавних предузећа.

У области заштите финансијских интереса ЕУ потребно је да БиХ подузме кораке за успостављање службе за координацију борбе против превара (АФЦОС) те да настави развијати сарадњу с ОЛАФ-ом.

Европска комисија примила је к знању позитивне помаке везано за израду службене статистике. Од бх. власти Европска комисија, између осталог, очекује усвајање новог закона о статистици, спровођење пољопривредног пописа, усвајање мапе пута за припрему пописа становништва и станова, те припрему класификације статистичких регија на нивоу НУТС ИИИ.

Дирекција за европске интеграције